Държавен вестник, бр. 90, 2016 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  90
година, който се утвърждава от изпълнител­
ния директор на БАБХ. 
(3) Проверките по ал. 1 се извършват по 
документи и в местата на изпитване на базите.
(4) В тридневен срок преди извършване на 
планови проверки ОДБХ писмено уведомява 
за това притежателите на сертификати за 
биологично изпитване на ПРЗ. 
(5) Внезапните проверки се извършват по 
всяко време без предварително уведомяване 
на лицата по ал. 4. 
(6) За извършването на проверките ин­
спекторите по растителна защита попълват 
протоколи съгласно съответната СОП от 
наръчника по качество.
Чл. 26. При установяване на несъответствия 
с нормативните изисквания инспекторите 
по растителна защита дават предписания, в 
които определят срокове за отстраняване на 
несъответствията.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Единичен опит“ е експериментално из­
следване, проведено на едно място за изпитване 
като част от група опити, които следват един 
и същ план за изследване с цел получаване 
на информация за ефикасността на ПРЗ.
2. „Серия опити“ е група от единични опити 
за ефикасност на ПРЗ срещу даден вредител, 
проведени на различни места, които се залагат, 
следвайки общ план за изследване, приложим 
на различни места и/или през един или два 
вегетационни периода или години.
3. „Специализиран софтуер“ е лицензи­
ран софтуер за управление на земеделски 
изследвания. 
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание 
чл. 70, ал. 4 от Закона за защита на растенията. 
§ 3. Тази наредба отменя Наредба № 111 от 
2006 г. за изпитване на продукти за растителна 
защита и одобряване на бази на физически 
и юридически лица (ДВ, бр. 86 от 2006 г.).
§ 4. Изпълнението на наредбата се възлага 
на изпълнителния директор на Българската 
агенция по безопасност на храните.
§ 5. Наредбата влиза в сила от деня на 
обнародването є в „Държавен вестник“.
Министър: 
Десислава Танева
Приложение 
към чл. 6, ал. 3
Изисквания за базите, които извършват био­
логично изпитване на продукти за растителна 
защита
1. Базите трябва да притежават наръчник по 
качеството, съобразен с особеностите на базата, 
оборудването и групата култури или обекти, за 
които извършват биологично изпитване на ПРЗ:
а) наръчникът включва стандартни оперативни 
процедури (СОП), разработени в съответствие със 
стандартите на EPPO за изпитване за ефикасност 
на ПРЗ, по цялостната дейност по биологично 
изпитване по раздели:
аа) общи СОП;
бб) СОП за използване на оборудването;
вв) СОП за обучения;
гг) СОП за лабораторни дейности;
дд) СОП за полеви дейности;
ее) СОП за събиране на данни;
жж) СОП за осигуряване на контрол върху 
качеството;
зз) СОП за изготвяне на досие на опит;
б) всяка СОП съдържа: цел на извършваната 
дейност, кой я извършва и указания за извърш­
ването є;
в) с цел да се осигурят сравними данни 
от различни места на изпитване се използват 
стандартни бланки, които са задължителни 
за всички; тези бланки са съпроводени от съ­
ответна СОП, в която са дадени указания за 
попълването им.
2. За всяко място на изпитване в базите се 
осигурява: 
а) лице с висше образование в областта на 
аграрните науки с професионално направление 
„Растителна защита“ и сертификат по чл. 83 от 
Закона за защита на растенията, което ръководи 
изпитването;
б) лице с висше образование в областта на 
аграрните науки с професионално направление 
„Растителна защита“ или „Растениевъдство“ или 
средно професионално образование в областта 
на растениевъдството и сертификат по чл. 83 от 
Закона за защита на растенията, което извършва 
изпитването;
в) лице със средно професионално образование 
в областта на растениевъдството и сертификат 
по чл. 83 от Закона за защита на растенията, 
което отговаря за съхранението и поддръжката 
на оборудването за изпитване.
Когато ръководителите на биологичното из­
питване по буква „а“ изпълняват функциите и на 
лицата по буква „б“, за всяко място на изпитване 
се осигуряват лицата по букви „а“ и „в“.
3. Всяка база създава и поддържа досие на 
персонала, което съдържа:
а) органограма, която показва мястото на 
всеки служител в структурата на организацията 
и връзката му с ръководството;
б) списък на заетия в изпитването персонал; 
функционални характеристики, в които се описват 
конкретните задачи и отговорности, свързани с 
осъществяването на дейностите по биологично 
изпитване;
в) длъжностни характеристики и копия от 
дипломите за завършено образование;
г) декларации за конфиденциалност на ин­
формацията;
д) план за обучения, който включва:
аа) обучения при започване на работа;
бб) обучения за специфичната дейност, за 
която отговаря съответното лице – определя се 
отговорник за обучение на конкретния служител;